साहसिक खेलों (अडवेंचर स्पोर्ट्स) के रूप में स्टीमर, मोटर बोट और जल सफारी आदि की सुविधाएं दी जाएं तो मनाली या धर्मशाला की तरफ आने-जाने वाले पर्यटकों के बीच एक ठहराव के रूप में गोविन्द सागर और कोल डैम भी पर्यटन केंद्र बन सकते हैं। अपनी थाइलैंड और ऑस्ट्रेलिया यात्रा दौरान मैंने वहां की झीलों में क्रूज शिप तैरते हुए देखे, जिनमें रात के समय भी डिनर और पार्टियों का आयोजन हो रहा था। क्या श्रीनगर की डल लेक जैसे शिकारे हिमाचल के जलाशयों में नहीं चल सकते?